CELEX: E2015J0006
Language: fi
Date: 2015-09-28 00:00:00
Title: Tuomioistuimen tuomio, annettu 28 päivänä syyskuuta 2015, asiassa E-6/15, EFTAn valvontaviranomainen vastaan Norjan kuningaskunta (EFTA-valtion velvollisuuksien laiminlyönti – vapaus tarjota palveluja – palveluista sisämarkkinoilla annettu direktiivi 2006/123/EY – rakennustöitä koskevan paikallisen hyväksynnän vaatimus)

17.11.2016   
            
            
               FI
            
            
               Euroopan unionin virallinen lehti
            
            
               C 422/7
            
         TUOMIOISTUIMEN TUOMIO,
   annettu 28 päivänä syyskuuta 2015,
   asiassa E-6/15,
   EFTAn valvontaviranomainen vastaan Norjan kuningaskunta
   (EFTA-valtion velvollisuuksien laiminlyönti – vapaus tarjota palveluja – palveluista sisämarkkinoilla annettu direktiivi 2006/123/EY – rakennustöitä koskevan paikallisen hyväksynnän vaatimus)
   (2016/C 422/06)
   Asiassa E-6/15, EFTAn valvontaviranomainen vastaan Norjan kuningaskunta, on esitetty HAKEMUS, jossa pyydetään tuomioistuinta toteamaan, että Norjan kuningaskunta on laiminlyönyt Euroopan talousalueesta tehdyn sopimuksen liitteessä X olevassa 1 kohdassa tarkoitetun säädöksen (Euroopan parlamentin ja neuvoston direktiivi 2006/123/EY, annettu 12 päivänä joulukuuta 2006, palveluista sisämarkkinoilla) 16 artiklan tai vaihtoehtoisesti Euroopan talousalueesta tehdyn sopimuksen 36 artiklan mukaiset velvoitteensa, koska se on pitänyt voimassa kaavoitus- ja rakennuslain (Plan- og bygningsloven) 20–1 §:n 2 momentin sekä 22–3 §:n, tarkasteltuna yhdessä rakennusasetuksen (Byggesaksforskriften) 9-1-9–4 §:n ja 11–1 §:n kanssa, jotka velvoittavat rakennustöitä suunnittelevat yritykset hankkimaan paikallisen viranomaisen luvan ennen rakennustyön aloittamista. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen ja Páll Hreinsson (esittelevä tuomari), on antanut 28 päivänä syyskuuta 2015 tuomion, jonka tuomiolauselma on seuraava:
   Tuomioistuin
   
               1.
            
            
               toteaa, että Norjan kuningaskunta on laiminlyönyt ETA-sopimuksen liitteessä X olevassa 1 kohdassa tarkoitetun säädöksen (Euroopan parlamentin ja neuvoston direktiivi 2006/123/EY, annettu 12 päivänä joulukuuta 2006, palveluista sisämarkkinoilla) 16 artiklan mukaiset velvoitteensa, koska se on pitänyt voimassa kaavoitus- ja rakennuslain (Plan- og bygningsloven) 20–1 §:n 2 momentin sekä 22–3 §:n, tarkasteltuna yhdessä rakennusasetuksen (Byggesaksforskriften) 9-1-9–4 §:n ja 11–1 §:n kanssa, jotka velvoittavat rakennustöitä suunnittelevat yritykset hankkimaan paikallisen viranomaisen luvan ennen rakennustyön aloittamista;
            
         
               2.
            
            
               määrää Norjan kuningaskunnan maksamaan oikeudenkäyntikulut.